โผล่แล้วบิ๊กล็อต TAKUNI จับตากลุ่ม “ผู้ถือหุ้นใหญ่” ขายออก มูลค่า 309 ล้านบาท
โผล่แล้วบิ๊กล็อต TAKUNI กว่า 128 ล้านหุ้น จับตากลุ่ม "ผู้ถือหุ้นใหญ่" ขายออก มูลค่า 309 ล้านบาท ราคาเฉลี่ย 2.40 บ./หุ้น หลังก่อนหน้ามีข่าวเตรียมขายหุ้นให้กลุ่มทุนใหม่
โผล่แล้วบิ๊กล็อต TAKUNI กว่า 128 ล้านหุ้น จับตากลุ่ม "ผู้ถือหุ้นใหญ่" ขายออก มูลค่า 309 ล้านบาท ราคาเฉลี่ย 2.40 บ./หุ้น
11 ส.ค. 2565

ผู้สื่อข่าวรายงานว่า วันนี้ (11 ส.ค.65) มีรายการสรุปซื้อขายกระดานรายใหญ่ (Big lot) หุ้น บริษัท ทาคูนิ กรุ๊ป จำกัด (มหาชน) หรือ TAKUNI จำนวน 13 รายการ ปริมาณ 128.68 ล้านหุ้น มูลค่ารวม 308.84 ล้านบาท ราคาเฉลี่ย 2.40 บาทต่อหุ้น ซึ่งเป็นราคาต่ำกว่ากระดานซื้อขาย โดยราคาหุ้น TAKUNI ปิดตลาดวันนี้อยู่ที่ระดับ 2.76 บาท บวก 0.30 บาท หรือ 12.20% สูงสุดที่ระดับ 3.14 บาท ต่ำสุดที่ระดับ 2.42 บาท ด้วยมูลค่าซื้อขาย 1.66 พันล้านบาท
ทั้งนี้เป็นที่น่าจับตาว่าราคาบิ๊กล็อตดังกล่าว อาจเป็นการทำรายการของผู้ถือหุ้นใหญ่กลุ่ม “ตรีวีรานุวัฒน์” หรือไม่ หลังจากก่อนหน้านี้มีกระแสข่าวลือว่ากลุ่มผู้ถือหุ้นใหญ่ดังกล่าวมีแผนขายหุ้น TAKUNI ให้กับกลุ่มทุนกลุ่มใหม่
โครงสร้างผู้ถือหุ้นรายใหญ่ TAKUNI
ที่มา : ตลท. (ภาพรวมข้อมูลผู้ถือหุ้น ณ วันที่ 18/03/2565)